open-index/open-wikipedia-markdown huggingface dataset:
Μαρτίν Λορεντσίνι

Ο **Μαρτίν Λορεντσίνι** (**', γενν. [[26 Σεπτεμβρίου]] [[1975]], [[Μπουένος Άιρες]]) είναι [[Αργεντίνοι|Αργεντινός]] [[Σκάκι|σκακιστής]]. Του απονεμήθηκε ο ανώτατος σκακιστικός τίτλος του [[Γκρανμαίτρ]] το [[2014]]. Την υψηλότερη [[Σύστημα αξιολόγησης ΕΛΟ|Βαθμολογία ΕΛΟ]] του, πέτυχε τον [[Νοέμβριος|Νοέμβριο]] του [[2013]], με 2491 βαθμούς.

== Βιογραφικά Στοιχεία ==

=== Αποτελέσματα Σκακιστικών Τουρνουά ===

==== Αποτελέσματα Σκακιστικών Ολυμπιάδων ====
Ο Μ. Λορεντσίνι εκπροσώπησε την [[Αργεντινή]] σε μία [[σκακιστική Ολυμπιάδα]]. Τα αποτελέσματά του φαίνονται αναλυτικά στον παρακάτω πίνακα:


==== Αποτελέσματα Σκακιστικών Πρωταθλημάτων Αργεντινής ====
Ο Μ. Λορεντσίνι συμμετείχε επανειλημμένα στο [[Σκακιστικό Πρωτάθλημα Αργεντινής]]. Παρακάτω παρουσιάζονται κάποια από τα καλύτερα αποτελέσματά του:

* ''2012 (Πρωτάθλημα του 2011):''  Αναδείχθηκε **πρωταθλητής Αργεντινής** (8 βαθμοί σε 11 αγώνες). Τη δεύτερη θέση κατέλαβε ο [[Σάντρο Μάρεγκο]].
* ''2013 (Πρωτάθλημα 2012):'' Κατέλαβε την **πέμπτη θέση** στο πρωτάθλημα Αργεντινής (7.5 βαθμοί σε 11 αγώνες).

==== Αποτελέσματα Άλλων Σκακιστικών Τουρνουά ====

* ''2010:'' Κατέλαβε την **πρώτη θέση** στο σκακιστικό πρωτάθλημα της πόλης της [[Κόρδοβα (Αργεντινή)|Κόρδοβα]].
* ''2011:'' Κατέλαβε την **πρώτη θέση** στο σκακιστικό πρωτάθλημα της πόλης της [[Κόρδοβα (Αργεντινή)|Κόρδοβα]].
* ''2012:'' Κατέλαβε την **πρώτη θέση** στο σκακιστικό πρωτάθλημα της πόλης του [[Ροσάριο]].
* ''2013:'' Κατέλαβε την **πρώτη θέση''' στο σκακιστικό πρωτάθλημα της πόλης του Ροσάριο.

## Παραπομπές


Κατηγορία:Αργεντινοί σκακιστές
Ανάληψη Τρικάλων

Η **Ανάληψη** είναι οικισμός της τοπικής κοινότητας Τρυγόνος, της δημοτικής ενότητας (τέως δήμου) Μαλακασίου, του δήμου Μετεώρων, της περιφερειακής ενότητας (τέως νομού) Τρικάλων, στην περιφέρεια Θεσσαλίας, σύμφωνα με το πρόγραμμα *Καλλικράτης*, καθώς και των μεταβολών μετά από αυτό το πρόγραμμα. 
## Γεωγραφία
Η Ανάληψη είναι ορεινός οικισμός στο βορειοδυτικό τμήμα του νομού Τρικάλων. Βρίσκεται στις νότιες κλιτύς της υψηλής κορυφής «Κράτσοβο» (ή «Βίγλα» 1.564 μ.) των Χασίων, λίγο βορειότερα του Μαλακασιώτη ποταμού (παραπόταμου του Πηνειού) και σε μέσο σταθμικό υψόμετρο 735 μέτρων. Απέχει 51 χιλιόμετρα περίπου βορειοδυτικά των Τρικάλων. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 2001 και προσαρτήθηκε στο Τοπικό Διαμέρισμα Τρυγόνος, του δήμου Μαλακασίου του νομού Τρικάλων. Με το ΦΕΚ 87Α - 07/06/2010 αποσπάστηκε από τον δήμο Μαλακασίου και προσαρτήθηκε στον δήμο Καλαμπάκας ο οποίος, το 2018, μετονομάστηκε σε δήμο Μετεώρων.
## Παραπομπές

## Πηγές
*Περιοδικό «Διακοπές», εκδ. Δ.Ο.Λ.,  2010
*Οργανισμός εκδόσεων «Ελλάδα», χάρτες (εκδ. Βαρελάς)
*Google Earth
*eetaa.gr

Κατηγορία:Χωριά της περιφερειακής ενότητας Τρικάλων
Κατηγορία:Δήμος Μετεώρων
Γκάρι Γουίνικ

Ο **Γκάρι Γουίνικ** (αγγλικά: Gary Winnick) είναι Αμερικανός σχεδιαστής βιντεοπαιχνιδιών, σκιτσογράφος και συγγραφέας.

## Ζωή και καριέρα
Ο Γουίνικ κατάγεται από την Καλιφόρνια. Το 1976 εργάστηκε για έξι μήνες στο στούντιο του σκιτσογράφου Neal Adams στη Νέα Υόρκη. Αφού επέστρεψε στην Καλιφόρνια ίδρυσε το στούντιο Horizon Zero Graphiques και εργάστηκε ως ελεύθερος σκιτσογράφος. Αργότερα εργάστηκε ως σκιτσογράφος στην Atari και από το 1984 στη LucasArts.

Το επόμενο διάστημα ασχολήθηκε με τα γραφικά διαφόρων παιχνιδιών*, όπως το The Eidolon* (1985), και του βιντεοπαιχνιδιού περιπέτειας *[[Maniac Mansion]]*. Το 1989 διορίστηκε διευθυντής γραφικών της LucasArts. Την περίοδο αυτή δημιουργήθηκε το παιχνίδι *[[Indiana Jones and the Last Crusade: The Graphic Adventure|Indiana Jones and the Last Crusade]]*. Το 1992 ήταν υπεύθυνος για την ανάπτυξη του Defenders of Dynatron City. Στη συνέχεια συνεισέφερε διαλόγους στον διάδοχο *του Maniac Mansion*, το *[[Day of the Tentacle]]*, προτού αφήσει τη LucasArts το 1993 για να εργαστεί για την αμερικανική εταιρεία ανάπτυξης παιχνιδιών Spectrum HoloByte. Εκεί έγινε επικεφαλής γραφίστας και συμμετείχε στην ανάπτυξη του παιχνιδιού *Star Trek: The Next Generation - A Final Unity*. Το 1995 συνίδρυσε την εταιρεία βιντεοπαιχνιδιών Orbital Studios, το 1996 επέστρεψε στη Lightsource Studios, την πρώην Horizon Zero Graphiques.

Το 2013 ξεκίνησε καμπάνια crowdfunding για να χρηματοδοτήσει τη σειρά κόμικς *Bad Dreams*. Παρόλο που το crowdfunding απέτυχε, το *Bad Dreams* εκδόθηκε το 2014 και πούλησε καλά στις Ηνωμένες Πολιτείες.

Σε συνεργασία με τον Ρον Γκίλμπερτ ανέπτυξε το παιχνίδι *Thimbleweed Park*. Η χρηματοδότηση προήλθε επίσης από καμπάνια crowdfunding στην πλατφόρμα Kickstarter. Το παιχνίδι κυκλοφόρησε στις 30 Μαρτίου 2017.

## Βιβλιογραφία (επιλεγμένη)

* 1974: *Venture*
* 1987: *Neomes*
* 1992: *Defenders of Dynatron City*
* 2014: *Bad Dreams*

## Παιχνίδια (επιλεγμένα)

* 1984: *Rescue on Fractalus*
* 1985: *Ball Blazer*
* 1985: *The Eidolon*
* 1985: *Koronis Rift*
* 1987: *[[Maniac Mansion]]*
* 1988: *[[Zak McKracken and the Alien Mindbenders]]*
* 1989: *[[Indiana Jones and the Last Crusade: The Graphic Adventure]]*
* 1990: *[[Loom (βιντεοπαιχνίδι)|Loom]]*
* 1990: *[[The Secret of Monkey Island]]*
* 1991: *[[Monkey Island 2: LeChuck’s Revenge|Monkey Island 2: LeChuck's Revenge]]*
* 1992: *Defenders of Dynatron City*
* 1992: *[[Indiana Jones and the Fate of Atlantis]]*
* 1993: *[[Day of the Tentacle]]*
* 1995: *Star Trek: The Next Generation: A Final Unity*
* 2007: *[[Γνωρίστε τους Ρόμπινσον|Meet The Robinsons]]*
* 2008: *Bolt*
* 2017: *Thimbleweed Park*

## Παραπομπές


## Εξωτερικοί σύνδεσμοι
* Επίσημη ιστοσελίδα
* Γκάρι Γουίνικ στην Internet Movie Database
* Γκάρι Γουίνικ στο MobyGames 

Κατηγορία:Αμερικανοί εικονογράφοι
Κατηγορία:Αμερικανοί σχεδιαστές βιντεοπαιχνιδιών
Κατηγορία:Αμερικανοί εικονογράφοι κόμικς
Ανοσοκαταστολή

[thumb|right|Μικρογραφία που δείχνει μια ευκαιριακή [λοίμωξη λόγω ανοσοκαταστολής - μεγάλο (μπλε) κύτταρο κάτω αριστερά μολυσμένο με ιό πολιομυελίτιδας (κυτταρολογική ούρων).]]
Η **ανοσοκαταστολή** ορίζεται ως η καταστολή ενός ή περισσότερων συστατικών του έμφυτου ή επίκτητου ανοσοποιητικού συστήματος, με αποτέλεσμα να μην μπορεί να καταπολεμά λοιμώξεις και άλλες ασθένειες. Η ανοσοκαταστολή μπορεί να προκληθεί από ορισμένες ασθένειες, όπως το AIDS ή το λέμφωμα, αλλά μπορεί επίσης να προκληθεί από φάρμακα που καταστέλλουν το ανοσοποιητικό σύστημα, όπως τα αντικαρκινικά φάρμακα ή τα ανοσοκατασταλτικά φάρμακα. Ορισμένες ιατρικές διαδικασίες μπορεί επίσης να προκαλέσουν ανοσοκαταστολή, όπως στην προετοιμασία για μεταμόσχευση μυελού των οστών ή άλλων οργάνων, για να αποτραπεί η απόρριψη του ιστού του δότη.

## Ιατρικά αίτια
Η προσωρινή ανοσοκαταστολή μπορεί να προκληθεί από μια ποικιλία κοινών λοιμώξεων, συμπεριλαμβανομένης της γρίπης και της μονοπυρήνωσης, που αποδυναμώνουν την ανοσολογική απόκριση. Ωστόσο, όταν τα κύτταρα του ανοσοποιητικού συστήματος ή άλλες πτυχές του ανοσοποιητικού συστήματος είναι στόχος μόλυνσης, μπορεί να συμβεί πιο σοβαρή ανοσοκαταστολή. Για παράδειγμα, η μόλυνση με ιό HIV, αποδυναμώνει το ανοσοποιητικό σύστημα και αυξάνει τον κίνδυνο ορισμένων μορφών καρκίνου. Άλλες ασθένειες που προκαλούν ανοσοκαταστολή είναι η πρωτοπαθής ανοσοανεπάρκεια (κληρονομική πάθηση), το λέμφωμα, η λευχαιμία, και η ασπληνία (απουσία φυσιολογικής λειτουργίας του σπλήνα). 

## Αιτίες φαρμακευτικής αγωγής
Υπάρχει μια σειρά από φάρμακα που λαμβάνονται για τη μείωση της φλεγμονής. Ορισμένοι φάρμακα, που ταξινομούνται ως ανοσοκατασταλτικά, καταστέλλουν συγκεκριμένα μέρη ή το σύνολο του ανοσοποιητικού συστήματος. Τα ανοσοκατασταλτικά φάρμακα έχουν τη δυνατότητα να προκαλέσουν ανοσοανεπάρκεια, η οποία μπορεί να αυξήσει την ευαισθησία σε ευκαιριακές λοιμώξεις και να μειώσει την ανοσοεπιτήρηση του καρκίνου.

Τα φάρμακα που χρησιμοποιούνται για την καταστολή του ανοσοποιητικού συστήματος είναι τα κορτικοστεροειδή (ανοσοκατασταλτικά) για την αντιμετώπιση αλλεργιών, αυτοάνοσων ασθενειών, αιματολογικών διαταραχών κ.α., τα χημειοθεραπευτικά φάρμακα, τα μονοκλωνικά αντισώματα (ανοσοκατασταλτικά) για την αντιμετώπιση καρκίνου, αυτοάνοσων ασθενειών και ιογενών λοιμώξεων, και οι αναστολείς TNF για την αντιμετώπιση αυτοάνοσων ασθενειών (π.χ. ρευματοειδής αρθρίτιδα). 

## Ιατρικές διαδικασίες
Υπάρχουν αρκετές διαδικασίες που μπορούν να προκαλέσουν ανοσοκαταστολή, είτε άμεσα είτε έμμεσα. Αυτό συμβαίνει συνήθως όταν ένα βασικό συστατικό του ανοσοποιητικού συστήματος, όπως ο σπλήνας ή ο μυελός των οστών, έχει καταστραφεί ή αφαιρεθεί. Επίσης, πολλοί άνθρωποι που προχωρούν στη μεταμόσχευση οργάνων λαμβάνουν φάρμακα για την καταστολή του ανοσοποιητικού συστήματος, ώστε το σώμα να μην απορρίψει το όργανο.

## Παραπομπές


Κατηγορία:Ανοσοποιητικό σύστημα
Κατηγορία:Ανοσολογία
Αλφρέντο Γκιάτσιο

Ο **Αλφρέντο Γκουστάβο Γκιάτσιο** (**', γενν. [[15 Ιουλίου]] [[1970]], [[Μπουένος Άιρες]]) είναι [[Αργεντίνοι|Αργεντινός]] [[Σκάκι|σκακιστής]]. Του απονεμήθηκε ο τίτλος του [[Διεθνής Μαιτρ|Διεθνούς Μαιτρ]] το [[1995]] και ο ανώτατος σκακιστικός τίτλος του [[Γκρανμαίτρ]] το [[2013]]. Την υψηλότερη [[Σύστημα αξιολόγησης ΕΛΟ|Βαθμολογία ΕΛΟ]] του πέτυχε τον [[Ιανουάριος|Ιανουάριο]] του [[2002]], με 2517 βαθμούς.

== Βιογραφικά Στοιχεία ==

=== Αποτελέσματα Σκακιστικών Τουρνουά ===

==== Αποτελέσματα Σκακιστικών Ολυμπιάδων ====
Ο Α. Γκιάτσιο έχει εκπροσωπήσει την [[Αργεντινή]] σε δύο [[Σκακιστική Ολυμπιάδα|σκακιστικές Ολυμπιάδες]]. Τα αποτελέσματά του φαίνονται αναλυτικότερα στον παρακάτω πίνακα:

Ο Α. Γκιάτσιο απέσπασε ένα σημαντικό βραβείο από τις συμμετοχές του στις παραπάνω σκακιστικές διοργανώσεις. <u>Πιο συγκεκριμένα:</u>

* ''1998:''  Κατέλαβε την **τρίτη θέση** από την ατομική του επίδοση στην Ολυμπιάδα της [[Ελίστα]].

==== Αποτελέσματα Σκακιστικών Πρωταθλημάτων Αργεντινής ====
Ο Α. Γκράτσιο συμμετείχε επανειλημμένα στο [[Σκακιστικό Πρωτάθλημα Αργεντινής]]. Παρακάτω φαίνονται αναλυτικότερα τα αποτελέσματά του:

* ''1994:'' Κατέλαβε την **εικοστή θέση** στο πρωτάθλημα Αργεντινής (4½ βαθμοί σε 9 αγώνες). Νικητής του τουρνουά αναδείχθηκε ο [[Πάμπλο Ρικάρντι]].
* ''1995:'' Κατέλαβε τη **δέκατη θέση** στο πρωτάθλημα Αργεντινής (+4, =6, -4). Νικητής του τουρνουά αναδείχθηκε ο [[Άριελ Σορίν]].
* ''1997:'' Κατέλαβε τη **δέκατη θέση** στο πρωτάθλημα Αργεντινής (+4, =5, -6). Νικητής του τουρνουά αναδείχθηκε ο [[Γκιγιέρμο Μαλμπράν]].
* ''1998:''  Κατέλαβε τη **δεύτερη θέση** στο πρωτάθλημα Αργεντινής (+5, =6, -2). Νικητής του τουρνουά αναδείχθηκε ο [[Πάμπλο Ρικάρντι]].
* ''1999:'' Κατέλαβε την **τέταρτη θέση** στο πρωτάθλημα Αργεντινής (+5, =5, -3). Νικητής του τουρνουά αναδείχθηκε ο [[Πάμπλο Ρικάρντι]].
* ''2000:'' Κατέλαβε την **ένατη θέση** στο πρωτάθλημα Αργεντινής (+2, =6, -3). Νικητής του τουρνουά αναδείχθηκε ο [[Άριελ Σορίν]].
* ''2001:'' Κατέλαβε τη **δωδέκατη θέση** στο πρωτάθλημα Αργεντινής (+2, =5, -6). Νικητής του τουρνουά αναδείχθηκε ο [[Ρουμπέν Φελγκάερ]].

==== Αποτελέσματα Άλλων Τουρνουά ====

* ''2001:'' Κατέλαβε την **πρώτη θέση** σε ένα τουρνουά στο [[Μπουένος Άιρες]].
* ''2002:'' Κατέλαβε την **πρώτη θέση** σε ένα τουρνουά στην [[Οκάνια, Ισπανία|Οκάνια]].
* ''2003:'' Κατέλαβε τη **δεύτερη θέση** σε ένα τουρνουά στο [[Σάο Πάολο]].
* ''2004:'' Κατέλαβε την **πρώτη θέση** σε ένα τουρνουά στο [[Κάμπο Γκράντε]].
* ''2004:'' Κατέλαβε τη **δεύτερη θέση** σε ένα τουρνουά στο [[Σάο Χοσέ ντο Ρίο Πρέτο]] (σε ισοβαθμία με τον [[Εντουάρντο Λιμπ]]).
* ''2005:'' Κατέλαβε τη **δεύτερη θέση** σε ένα τουρνουά στο [[Σάο Χοσέ ντο Ρίο Πρέτο]] (σε ισοβαθμία με τον [[Μάρτιν Κρόσα Κολλ]]).
* ''2005:'' Κατέλαβε τη **δεύτερη θέση** σε ένα τουρνουά εις μνήμην του [[Χοσέ Ραούλ Καπαμπλάνκα]] στην [[Αβάνα]], πίσω από τον [[Γιουνιέσκι Κιεσάδα Πέρεζ]].
* ''2005:'' Κατέλαβε την **πρώτη θέση** σε ένα τουρνουά στη [[Μεντόζα]].
* ''2007:'' Κατέλαβε τη **δεύτερη θέση''' σε ένα τουρνουά στην Αλμερία, πίσω από τον Μανουέλ Ρίβας Πάστορ.

## Παραπομπές


Κατηγορία:Αργεντινοί σκακιστές
Κατάλογος τραγουδιών στην κορυφή του Billboard Hot 100 (1996)

Αυτά είναι τα τραγούδια στον κατάλογο **[[Billboard Hot 100|''Billboard'' Hot 100]]** που ήταν στο νούμερο ένα το έτος 1996. 
Δημοσιεύτηκε από το περιοδικό *[[Billboard (περιοδικό)|Billboard]]* και τα δεδομένα συγκεντρώνονται από τη Nielsen SoundScan με βάση τις εβδομαδιαίες φυσικές πωλήσεις κάθε σινγκλ και airplays. Η χρονιά ξεκίνησε με το "One Sweet Day" των Μαράια Κάρεϊ και Boyz II Men και τελείωσε με το "Un-Break My Heart" της Τόνι Μπράξτον . Υπήρχαν εννέα σινγκλ που ανέβηκαν στην κορυφή των τσαρτ, αλλά αν το "One Sweet Day" εξαιρεθεί από τον αριθμό (καθώς το τραγούδι ήταν στην κορυφή του καταλόγου το προηγούμενο έτος), το σύνολο θα ήταν οκτώ, το δεύτερο χαμηλότερο για ένα έτος, μαζί με τα 1997, 2005 και 2015. Το μακροβιότερο νούμερο ένα σινγκλ του 1996 είναι το "Macarena" (Bayside Boys Mix), το οποίο παρέμεινε στην κορυφή για 14 εβδομάδες.

Εκείνη τη χρονιά, 8 καλλιτέχνες ή συγκροτήματα πέτυχαν το πρώτο τους νούμερο ένα τραγούδι. Ειδικότερα: οι Bone Thugs-n-Harmony, 2Pac, K-Ci & JoJo, Dr. Dre, Ρότζερ Τράουτμαν, Τόνι Μπράξτον, Los del Río και Blackstreet. Η Μαράια Κάρεϊ, ο Dr. Dre και η Τόνι Μπράξτον ήταν οι μόνοι που πέτυχαν το νούμερο ένα περισσότερες από μία φορές, τον καθένα τους να γίνεται νούμερο ένα δύο φορές.

## Παραπομπές


## Πηγές
**[[Φρεντ Μπρόνσον|Fred Bronson]]'s Billboard Book of Number 1 Hits, 5th Edition* 
**[[Joel Whitburn]]'s Top Pop Singles 1955-2008, 12 Edition* 
**Joel Whitburn Presents the Billboard Hot 100 Charts: The Nineties* 

## Εξωτερικοί σύνδεσμοι
* Ιστορικό Αρχείο του Αμερικανικού Ραδιοφώνου σχεδόν όλων των περιοδικών *Billboard* μεταξύ 1920 και 2016

1996
Ισαάκ Μπάμπελ

Ο **Ισαάκ Εμμανουίλοβιτς Μπάμπελ** (ρωσικά: Исаак Эммануилович Бабель) (1894 –27 Ιανουαρίου 1940) ήταν Σοβιετικός συγγραφέας, δημοσιογράφος και μεταφραστής, εβραϊκής καταγωγής. 
Είναι περισσότερο γνωστός για τις συλλογές διηγημάτων του *[[Το Κόκκινο Ιππικό]]* και *Το άρωμα της Οδησσού*. Έγραψε επίσης θεατρικά έργα και σενάρια για σοβιετικές ταινίες. 

Σύμφωνα με τον συγγραφέα Βιντάλι Τσενταλίνσκι που ερεύνησε σοβιετικά αρχεία, ο Μπάμπελ εκτελέστηκε στις φυλακές της Λουμπιάνκα στη Μόσχα στις 27 Ιανουαρίου 1940 κατηγορούμενος για τροτσκισμό και κατασκοπεία υπέρ της Γαλλίας και της Αυστρίας. 

## Παραπομπές
 

Κατηγορία:Σοβιετικοί θεατρικοί συγγραφείς
Κατηγορία:Εβραίοι θεατρικοί συγγραφείς
Κατηγορία:Σοβιετικοί διηγηματογράφοι
Κατηγορία:Εβραίοι διηγηματογράφοι
Κατηγορία:Σοβιετικοί συγγραφείς
Κατηγορία:Εβραίοι συγγραφείς
Κατηγορία:Σοβιετικοί δημοσιογράφοι
Κατηγορία:Σοβιετικοί σεναριογράφοι
Κωνσταντίνος Παπαμιχαλόπουλος

Ο **Κωνσταντίνος Παπαμιχαλόπουλος** (Αθήνα, 1 Μαρτίου 1975) είναι Έλληνας ζωγράφος και χαράκτης. Ζει και εργάζεται στην Αθήνα, ενώ διδάσκει ζωγραφική και χαρακτική στο Τμήμα Εικαστικών Τεχνών και Επιστημών της Τέχνης του Πανεπιστημίου Ιωαννίνων. Έργα του υπάρχουν σε ιδιωτικές και δημόσιες συλλογές εντός και εκτός Ελλάδος.

## Βιογραφία
Ο Κωνσταντίνος Παπαμιχαλόπουλος γεννήθηκε το 1975 στην Αθήνα. Σπούδασε ζωγραφική στην ΑΣΚΤ με τη Ρένα Παπασπύρου (1993-2003) και χαρακτική με τον Μιχάλη Αρφαρά (2004-2011). Το 2014 τελείωσε το μεταπτυχιακό πρόγραμμα «Ψηφιακές Μορφές Τέχνης» της ΑΣΚΤ, ενώ από το 2021 είναι διδάκτορας του Τμήματος Επικοινωνίας, Μέσων και Πολιτισμού του Παντείου Πανεπιστημίου.

## Έργο
Ο Παπαμιχαλόπουλος δηλώνει ότι η λειτουργία της τέχνης είναι να καταδεικνύει τα κανονιστικά πλαίσια της καθημερινότητας και να προτείνει διεξόδους υπέρβασής τους. Εξομολογείται ότι τον απασχολεί στο έργο του η διαφορά της τέχνης στην ανατολή και τη δύση, καθώς και η σχέση λαϊκής τέχνης και λόγιας κουλτούρας. Σχολιάζοντας το έργο του Νιππόν-Σελήμ, εκφράζει την πεποίθησή του ότι ο καλλιτέχνης πρέπει να έχει παλαιές πηγές έμπνευσης αλλά νέους εκφραστικούς τρόπους και υπογραμμίζει τον θαυμασμό του για την ιαπωνική τέχνη και το στοιχείο του μύθου που τη χαρακτηρίζει.

### Βιβλία
Ο Κωνσταντίνος Παπαμιχαλόπουλος έχει κυκλοφορήσει τα κόμικς-άλμπουμ «Ο Γιάπωνας» (2000), «Ο Γιάπωνας – Δευτερονόμιον» (2009) και «Επιλαρχία!» (2011). Το 2015 εξέδωσε τα βιβλία ζωγραφικής «Après Dubuffet», «Après Tanguy» και «Biomorphic», καθώς και τα «#k_porn» και «Γιάπωνας 3», με την White Island Works, της οποίας είναι συνιδρυτής.

### Εκθέσεις
Ο Κωνσταντίνος Παπαμιχαλόπουλος έχει παρουσιάσει τα έργα του σε ατομικές εκθέσεις, αλλά έχει συμμετάσχει και σε πολλές ομαδικές εκθέσεις.

#### Ατομικές εκθέσεις
* 2000 - Πολιτιστικό Κέντρο Δήμου Χαϊδαρίου «Παλατάκι» • Χαϊδάρι
* 2000 - Χώρος Τέχνης «24» • Αθήνα
* 2001 - Γκαλερί Βαβέλ • Αθήνα
* 2002 - Κεραίες • Χώρος Τέχνης «24» • Αθήνα
* 2003 - Ο Στρατός του Ενός • Χώρος Τέχνης «24» • Αθήνα • (επιμέλεια: Λίνα Τσίκουτα-Δεϊμέζη)
* 2004 - Γκαλερί Τζάμια-Κρύσταλλα • Χανιά
* 2008 - Χώρος Τέχνης «24» • Αθήνα
* 2015 - Το μεγάλο χρυσό δωμάτιο • Μουσείο Ελληνικής Λαϊκής Τέχνης, Λουτρό των Αέρηδων • Αθήνα
* 2016 - Βιομορφικά • The Blender Gallery • Γλυφάδα
* 2016 - Τάλως: Οι αναπαραστάσεις του Τεχνητού Ανθρώπου • Εθνικό Αρχαιολογικό Μουσείο – Καφέ • Αθήνα • (επιμέλεια: Γιώργος Μυλωνάς)
* 2016 - Σκηνές από το μεγάλο Χρυσό Δωμάτιο • Westin Hotel, Astir Palace • Βουλιαγμένη
* 2017 - Ισχύς μου η αγάπη του λαού • Μουσείο Βορρέ • Παιανία • (επιμέλεια: Γιώργος Μυλωνάς)
* 2019 - Ζευς και Αθηνά • Αρχαιολογικό Μουσείο Τήνου • Τήνος
* 2021 - Σαλαμίς 2020 • Νομισματικό Μουσείο Αθηνών • Αθήνα
* 2021 - Παλιγγενεσία • Μουσείον της Πόλεως των Αθηνών – Ίδρυμα Βούρου-Ευταξία • Αθήνα

## Παραπομπές


## Εξωτερικοί σύνδεσμοι
* Konstantinos Papamichalopoulos 
* White Island Works

Κατηγορία:Έλληνες ζωγράφοι του 20ού αιώνα
Κατηγορία:Έλληνες χαράκτες
Ανάληψη Λασιθίου

Η **Ανάληψη** είναι παραθαλάσσιος οικισμός της Κοινότητας Πεύκων του Δήμου Σητείας και της τέως Επαρχίας Σητείας στην Περιφερειακή Ενότητα Λασιθίου της Κρήτης. 
## Γεωγραφικά στοιχεία
Η Ανάληψη είναι παραλιακό χωριό στο νότιο τμήμα του νομού Λασιθίου, στις ακτές του Λιβυκού Πελάγους. Βρίσκεται πάνω στην παραλιακή επαρχιακή οδό Ιεράπετρας-Σητείας (ΕΠ 28), ανατολικά της Ιεράπετρας και σε μέσο σταθμικό υψόμετρο 10 μέτρα. Απέχει 60 χιλιόμετρα περίπου νοτιοανατολικά του Αγίου Νικολάου. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Πεύκων του νομού Λασιθίου. Με το ΦΕΚ 244Α - 04/12/1997 αποσπάστηκε από την κοινότητα Πεύκων και προσαρτήθηκε στον δήμο Μακρύ Γιαλού. Με το ΦΕΚ 87Α - 07/06/2010 αποσπάστηκε από τον δήμο Μακρύ Γιαλού και προσαρτήθηκε ως οικισμός της Κοινότητος Πεύκων στον δήμο Ιεράπετρας. Με το ΦΕΚ 239Α - 09/11/2011 αποσπάστηκε από τον δήμο Ιεράπετρας και προσαρτήθηκε στον δήμο Σητείας. Με το ΦΕΚ 93Α - 14/04/2014 ορίστηκε έδρα της δημοτικής ενότητας Ανάληψης. 
## Αξιοθέατα
*Η παραλία «Λαγούφα» του οικισμού
*Η παραλία «Διασκάρι», νοτιοανατολικά του οικισμού

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Λασιθίου
Κατηγορία:Δήμος Σητείας
Πολιτειακές εκλογές 2022 στη Νότια Αυστραλία

Οι **πολιτειακές εκλογές της Νότιας Αυστραλίας 2022** διεξήχθησαν στις 19 Μαρτίου 2022 για να εκλεγούν μέλη στο 55ο Κοινοβούλιο της Νότιας Αυστραλίας. Και οι 47 έδρες στον Οίκο της Συνέλευσης (η Κάτω Βουλή, τα μέλη της οποίας εξελέγησαν στις εκλογές του 2018) και οι μισές έδρες στο Νομοθετικό Συμβούλιο (η άνω βουλή, που ανανεώθηκε τελευταία φορά στις εκλογές του 2014 ) προέκυψαν για επανεκλογή.

Η μονοετής απερχόμενη μειοψηφική κυβέρνηση των Φιλελευθέρων, με επικεφαλής τον πρωθυπουργό Στίβεν Μάρσαλ, ηττήθηκε από το αντιπολιτευόμενο Εργατικό Κόμμα, υπό την ηγεσία του αρχηγού της αντιπολίτευσης, Πίτερ Μαλινάουσκας, με σαρωτικό ποσοστό. Ο Μάρσαλ παραδέχθηκε την ήττα του από τον Μαλινάουσκας γύρω στις τρεις ώρες μετά το κλείσιμο των καλπών. Είναι η πρώτη φορά από το 1982, και μόλις η τέταρτη φορά από το 1933, που μια κυβέρνηση στη Νότια Αυστραλία ηττήθηκε έπειτα από μία μόνο θητεία.

Οι Εργατικοί κέρδισαν 27 έδρες στην Κάτω Βουλή, ενώ οι Φιλελεύθεροι διατήρησαν 16 έδρες - με τις υπόλοιπες τέσσερις έδρες να κερδίζονται από ανεξάρτητους. Το νέο υπουργικό συμβούλιο ορκίστηκε δύο ημέρες μετά τις εκλογές και ο Μαλινάουσκας έγινε ο 47ος πρωθυπουργός του κράτους.

Στην Άνω Βουλή των 22 εδρών, το πιο πιθανό αποτέλεσμα είναι πέντε Εργατικοί, τέσσερις Φιλελεύθεροι, ένας Πράσινος και ένας από το κόμμα Ένα Έθνος, για συνολικά εννέα κυβερνητικές έδρες των Εργατικών, οκτώ έδρες της Φιλελεύθερης αντιπολίτευσης, με πέντε αντιπροσώπους —δύο Πράσινους, δύο από το SA-Best, κα ένας από το κόμμα Ένα Έθνος. Με αυτό το αποτέλεσμα, η κυβέρνηση των Εργατικών θα απαιτούσε επιπλέον τρεις ψήφους για να περάσει τη νομοθεσία.

Όπως και στις ομοσπονδιακές εκλογές, στη Νότια Αυστραλία η ψηφοφορία είναι υποχρεωτική , χρησιμοποιεί τη στιγμιαία επαναληπτική ψηφοφορία πλήρους προτίμησης για μονοεδρικά εκλογικά σώματα στην κάτω βουλή και την προαιρετική ψηφιακή ψήφο στην αναλογικά εκπροσωπούμενη άνω βουλή. Οι εκλογές διεξήχθησαν από την Εκλογική Επιτροπή της Νότιας Αυστραλίας (ECSA), ένα ανεξάρτητο όργανο υπόλογο στο Κοινοβούλιο.

## Αποτελέσματα

### Οίκος της Συνέλευσης

### Νομοθετικό Συμβούλιο
Το πιο πιθανό αποτέλεσμα είναι 5 Εργατικοί, 4 Φιλελεύθεροι, 1 Πράσινοι και 1 Ένα Έθνος, για συνολικά 9 κυβερνητικές έδρες του Εργατικού Κόμματος, 8 έδρες της φιλελεύθερης αντιπολίτευσης, με 5 αντιπροσώπους —2 Πράσινοι, 2 SA-Best και 1 Ένα Έθνος.

## Παραπομπές


2022
Νοτια Αυστραλια
Φωτιά & Αίμα

Το ***Φωτιά & Αίμα*** είναι βιβλίο φαντασίας του Αμερικανού συγγραφέα Τζωρτζ Ρ. Ρ. Μάρτιν. Αφηγείται την ιστορία του Οίκου Ταργκάρυεν, μιας οικογένειας από τη σειρά του Το Τραγούδι της Φωτιάς και του Πάγου(A Song of Ice and Fire). Αν και αρχικά είχε προγραμματιστεί για δημοσίευση μετά την ολοκλήρωση της σειράς των βιβλίων, ο Μάρτιν αποκάλυψε την πρόθεσή του να δημοσιεύσει την ιστορία σε δύο τόμους καθώς το υλικό είχε επεκταθεί πολύ. Ο πρώτος τόμος κυκλοφόρησε στις 20 Νοεμβρίου 2018.

Το δεύτερο μισό αυτού του πρώτου τόμου πρόκειται να προσαρμοστεί σε ένα επερχόμενο πρίκουελ του Game of Thrones που ονομάζεται House of the Dragon.

Μία νέα έκδοση του Φωτιά & Αίμα αναμένεται να κυκλοφορήσει τον Οκτώβριο του 2022, εμπλουτισμένο με νέες εικονογραφήσεις από διάφορους καλλιτέχνες, με τίτλο "*The Rise of the Dragon*".

## Περιεχόμενα
Το *Φωτιά & Αίμα* απεικονίζεται με παρόμοιο τρόπο όπως το "*Ο Ιππότης των Επτά Βασιλείων*". Το βιβλίο περιέχει περισσότερες από εβδομήντα πέντε ασπρόμαυρες εικονογραφήσεις του Doug Wheatley. Ο πρώτος τόμος περιέχει τα ακόλουθα κεφάλαια:

# «The Targaryen Conquest»: Η κατάκτηση των Επτά Βασιλείων του Westeros από τον Aegon I Targaryen.
# «The Peace of the Dragon»: Η βασιλεία του Aegon I μετά την κατάκτησή του. 
# «The Sons of the Dragon»: Επικεντρώνεται στις ζωές των γιων του Aegon I, του βασιλιά Aenys I Targaryen και του Maegor I Targaryen, τελειώνοντας με το θάνατο του Maegor και την άνοδο του γιου του Aenys, Jaehaerys I Targaryen στο θρόνο. Μια συντομευμένη έκδοση του "The Sons of the Dragon" κυκλοφόρησε τον Οκτώβριο του 2017 με τίτλο The Sons of the Dragon στην ανθολογία *The Book of Swords*.
# «Heirs of the Dragon»: Με έκταση περίπου 17.000 λέξεων, επικεντρώνεται στη βασιλεία του Jaehaerys I Targaryen και στην κρίση διαδοχής μετά τον θάνατο των γιων του. Μια συντομευμένη έκδοση, "The Rogue Prince", που δημοσιεύτηκε προηγουμένως στην ανθολογία Rogues το 2014, χρησιμοποιεί το μεγαλύτερο μέρος αυτού του κειμένου.
# «The Dying of the Dragons»: Έχει περίπου 60.000 λέξεις, εστιάζει στον μεγάλο εμφύλιο πόλεμο γνωστό ως "Ο Χορός των Δράκων", τον εμφύλιο πόλεμο των Targaryen μεταξύ της Rhaenyra Targaryen και του ετεροθαλή αδερφού της Aegon II για τον θρόνο. Μια συνοπτική έκδοση 30.000 λέξεων συμπεριλήφθηκε στο *The Princess and the Queen*, που δημοσιεύτηκε στην ανθολογία Dangerous Women το 2013.
# "Aftermath — The Boy King and His Regents": Καλύπτει τα πρώτα χρόνια της βασιλείας του μικρού γιου της Rhaenyra, Aegon III, όταν το βασίλειο διοικούνταν από τους αντιβασιλείς του Aegon II. Σύμφωνα με τον García, είναι «σχεδόν όσο το The Dying of the Dragons σε συνολικό αριθμό λέξεων.

## Διασκευές
Μια σειρά 10 επεισοδίων του HBO που ονομάζεται House of the Dragon, ένα πρίκουελ του Game of Thrones, θα βασίζεται σε υλικό από το *Φωτιά & Αίμα*, εκτελεστικής παραγωγής των Τζωρτζ Ρ. Ρ. Μάρτιν, Vince Gerardis, Ryan J. Condal και Miguel Sapochnik. Οι δύο τελευταίοι θα είναι και οι δημιουργοί του.

Η σειρά θα προβληθεί στις 21 Αυγούστου του 2022.

## Παραπομπές


Κατηγορία:Μυθιστορήματα φαντασίας
Κατηγορία:Μυθιστορήματα του 2018
Μπρουνό Λε Μαιρ

Ο **Μπρουνό Λε Μαιρ** (γαλλικά: *Bruno Le Maire*, Νεϊγί-συρ-Σεν, 15 Απριλίου 1969) είναι Γάλλος πολιτικός και πρώην διπλωμάτης που υπηρετεί ως Υπουργός Οικονομίας και Οικονομικώναπό το 2017 υπό τον Πρόεδρο Εμανουέλ Μακρόν. Υπήρξε μέλος των Ρεπουμπλικανών (LR), τους οποίους εγκατέλειψε το 2017 για να ενταχθεί στο κόμμα Αναγέννηση του Μακρόν. Ήταν Υπουργός Εξωτερικών Ευρωπαϊκών Υποθέσεων από το 2008 έως το 2009 και Υπουργός Τροφίμων, Γεωργίας και Αλιείας από το 2009 έως το 2012 υπό τον Πρόεδρο Νικολά Σαρκοζί.  

Ο Λεμέρ γεννήθηκε στις 15 Απριλίου 1969 στο Νεϊγί-συρ-Σεν. Είναι γιος του Μωρίς Λεμέρ, στελέχους της Total, και της Viviane Fradin de Belâbre. 

Ο Λεμέρ φοίτησε στο Lycée Saint-Louis-de-Gonzague και σπούδασε γαλλική φιλολογία στο Πανεπιστήμιο Παρί-Σορμπόν.

Είναι παντρεμένος με τη ζωγράφο Pauline Doussau de Bazignan με την οποία έχει τέσσερεις υιούς. Η σύζυγός του εργάστηκε ως κοινοβουλευτική βοηθός του από το 2007 έως το 2013. Μιλάει άπταιστα Γαλλικά, Αγγλικά, Ιταλικά και Γερμανικά.

## Παραπομπές


## Εξωτερικοί σύνδεσμοι
* 

Κατηγορία:Γάλλοι πολιτικοί
Εκλογή Προέδρου της Ελληνικής Δημοκρατίας (1985)

Στις 9 Μαρτίου, ο Ανδρέας Παπανδρέου, προς έκπληξη όλων ανακοινώνει στη σύνοδο της Κεντρικής Επιτροπής του ΠΑΣΟΚ την υποψηφιότητα Σαρτζετάκη. Την ίδια ημέρα, ο ΠτΔ, Κωνσταντίνος Καραμανλής ανακοινώνει την παραίτησή του. Χρέη Προέδρου αναλαμβάνει να εκτελέσει προσωρινώς, βάσει Συντάγματος, ο Πρόεδρος της Βουλής, Ιωάννης Αλευράς.

Στις 17 Μαρτίου πραγματοποιήθηκε ο πρώτος γύρος των έμμεσων προεδρικών εκλογών με τον Χρήστο Σαρτζετάκη να λαμβάνει 178 ψήφους, από τις 200 που απαιτούνταν σε σύνολο 297 βουλευτών, με την υποστήριξη του ΠΑΣΟΚ και του ΚΚΕ. Στις 23 Μαρτίου πραγματοποιήθηκε ο Β' γύρος με τον Σαρτζετάκη να λαμβάνει 185 ψήφους. Ο Β' γύρος σημαδεύτηκε από την αρπαγή της κάλπης απ' τον Βουλευτή Ιωαννίνων της Νέας Δημοκρατίας, Ελευθέριο Καλογιάννη, ή όπως αποκλήθηκε από τον τύπο, Καλπογιάννη.   Στις 28 Μαρτίου έλαβε χώρα ο Γ' γύρος των προεδρικών εκλογών όπου εν τέλει, εξελέγη Πρόεδρος της Δημοκρατίας και ορκίστηκε στις 29 Μαρτίου 1985 με πενταετή θητεία.
 

## Παραπομπές



Κατηγορία:Ελληνικές προεδρικές εκλογές
Πολιτειακές εκλογές 2021 στην Τασμανία

Οι **Πολιτειακές εκλογές του 2021 στην Τασμανία** διενεργήθηκαν την 1η Μαΐου 2021 για την εκλογή των συνολικά 25 μελών του Οίκου της Συνέλευσης της Τασμανίας.

H κυβέρνηση του Φιλελεύθερου πρωθυπουργού Πίτερ Γκάτγουεϊν, κέρδισε με επιτυχία τρίτη θητεία, κερδίζοντας τις 13 από τις συνολικά 25 έδρες. Το Εργατικό Κόμμα, με επικεφαλής την αρχηγό της αντιπολίτευσης Ρεμπέκα Γουάιτ ηττήθηκε, χάνοντας μία έδρα στην Κλαρκ από τη δήμαρχο του Γκλένορτσι Κρίστι Τζόνστον, η οποία κατήλθε ως ανεξάρτητη, κερδίζοντας 11%. Οι Πράσινοι, με επικεφαλής την Κάσι Ο' Κόνορ, πέτυχαν μικρά κέρδη και διατήρησαν 2 κοινοβουλευτικές έδρες.

Η Βουλή χρησιμοποιεί το αναλογικό σύστημα Χέιρ-Κλαρκ για να εκλέξει 25 μέλη, με πέντε μέλη να εκλέγονται στις πέντε εκλογικές περιφέρειες. Οι εκλογές της Άνω Βουλής στοο 15μελές μονοεδρικό Νομοθετικό Συμβούλιο χρησιμοποιούν την ψηφοφορία πλήρους προτίμησης. Οι ημερομηνίες εκλογών για το Συμβούλιο κλιμακώνονται και διεξάγονται χωριστά από τις πολιτειακές εκλογές της Κάτω Βουλής, ωστόσο αυτές οι εκλογές συνέπεσαν με τις περιοδικές εκλογές για τις τρεις έδρες του Συμβουλίου. Οι εκλογές διεξήχθησαν από την Εκλογική Επιτροπή της Τασμανίας.

Τελικά, οι Φιλελεύθεροι μπόρεσαν να διατηρήσουν μια πλειοψηφία 13 εδρών. Ήταν η πρώτη φορά που η πλευρά των μη Εργατικών στην Τασμανία κέρδισε τρίτη συνεχόμενη θητεία στην κυβέρνηση από τότε που υιοθέτησε το έμβλημα των Φιλελευθέρων το 1945.

## Αποτελέσματα
Το εκλογικό αποτέλεσμα ήταν αμφίβολο για πολλές ημέρες λόγω της παρουσίας δύο ανεξάρτητων στο Κλαρκ, και ήταν αμφίβολο εάν θα εκλεγούν και οι δύο ή θα εκλεγόταν ένας επιπλέον Φιλελεύθερος και ένας ανεξάρτητος. Η ηγέτιδα των Εργατικών Ρεμπέκα Γουάιτ παραδέχτηκε τις εκλογές περίπου στις 22:00 το βράδυ των εκλογών. Παρά το γεγονός ότι εκείνη τη στιγμή ήταν ασαφές εάν το κόμμα του θα κυβερνούσε με μειοψηφία ή πλειοψηφία, ο Φιλελεύθερος πρωθυπουργός Πίτερ Γκάτγουεϊν κήρυξε τη νίκη του επίσης τη νύχτα των εκλογών. Στις 12 Μαΐου 2021 ολοκληρώθηκε η καταμέτρηση στην περιφέρεια Κλαρκ, όπου εξελέγησαν 2 Φιλελεύθεροι και ως αποτέλεσμα το κόμμα κέρδισε αυτοδυναμία για μία έδρα.

## Παραπομπές


2021
Τασμανια
Πολιτειακές εκλογές 2021 στη Δυτική Αυστραλία

Οι **πολιτειακές εκλογές της Δυτικής Αυστραλίας 2021** διεξήχθησαν το Σάββατο 13 Μαρτίου 2021 για να εκλεγούν μέλη στο Κοινοβούλιο της Δυτικής Αυστραλίας, όπου και οι 59 έδρες στη Νομοθετική Συνέλευση και οι 36 έδρες στο Νομοθετικό Συμβούλιο ήταν προς εκλογή.

Η υφιστάμενη Εργατική κυβέρνηση, υπό την ηγεσία του πρωθυπουργού Μαρκ ΜακΓκόουαν, κέρδισε μια δεύτερη συνεχόμενη τετραετή θητεία στην εξουσία σε μια ιστορική συντριπτική νίκη. Οι κύριοι αντίπαλοί τους ήταν το Φιλελεύθερο Κόμμα της αντιπολίτευσης, με επικεφαλής τον ηγέτη της αντιπολίτευσης Ζακ Κίρκαπ, και το Εθνικό Κόμμα, με επικεφαλής τη Μία Ντέιβις. Αρκετά μικρότερα κόμματα διεκδίκησαν επίσης έδρες στις εκλογές στη Συνέλευση και το Συμβούλιο.

Ο εκλογολόγος του ABC News, Άντονι Γκριν, προέβλεψε ως νικητή στις εκλογές το Εργατικό Κόμμα 42 λεπτά μετά το κλείσιμο των καλπών, με καταμετρημένο το 0,7% των ψήφων.   Το Εργατικό Κόμμα κέρδισε 53 από τις 59 έδρες στη Συνέλευση, ξεπερνώντας το προηγούμενο ρεκόρ των 41 εδρών το 2017, ενώ οι Φιλελεύθεροι είχαν συντριπτική απώλεια και κέρδισαν μόνο δύο έδρες, με 14% στη μεταπήδηση (swing) των ψηφοφόρων μεταξύ των δύο κομμάτων.  Οι Εθνικοί διεκδίκησαν τις τέσσερις εναπομείνασες έδρες και έγιναν το μεγαλύτερο κόμμα της αντιπολίτευσης στη Συνέλευση. Μέχρι σήμερα, οι εκλογές είναι το πιο καθοριστικό αποτέλεσμα σε οποιαδήποτε αυστραλιανή πολιτεία ή ομοσπονδιακή εκλογή από την Ομοσπονδία ως προς το ποσοστό των εδρών της κάτω βουλής που ελέγχεται από το κυβερνών κόμμα (89,8%),  και την προτιμησιακή διαφορά δύο κομμάτων (69,7%–– 30,3%).  Η άνευ προηγουμένου νίκη των Εργατικών επεκτάθηκε και στο Νομοθετικό Συμβούλιο και το κόμμα κέρδισε για πρώτη φορά την πλειοψηφία των εδρών στην Άνω Βουλή. 

Οι υποψήφιοι εξελέγησαν σε μονές έδρες στη Νομοθετική Συνέλευση με πλήρη προτιμησιακή ψηφοφορία με στιγμιαίο δεύτερο γύρο. Στο Νομοθετικό Συμβούλιο, έξι υποψήφιοι εξελέγησαν σε κάθε μία από τις έξι εκλογικές περιφέρειες μέσω του συστήματος μεταφερόμενης μονοσταυρίας με δελτία ομαδικής ψηφοφορίας. Οι εκλογές διεξήχθησαν από την Εκλογική Επιτροπή της Δυτικής Αυστραλίας.

## Αποτελέσματα

### Νομοθετική Συνέλευση
μικρογραφία| Κόμματα που κέρδισαν ανά εκλογικό σώμα.

Στα χαρτιά, οι Εργατικοί έμειναν ως το μόνο κόμμα με επίσημη θέση στο νομοθετικό σώμα, καθώς κανένα άλλο κόμμα δεν κέρδισε τουλάχιστον πέντε έδρες. Ωστόσο, ο ΜακΓκόουαν υποσχέθηκε ότι οι Εθνικοί θα είχαν τους κατάλληλους πόρους ως αντιπολίτευση, προβλέποντας ότι θα μοιραστούν τη χρηματοδότηση της αντιπολίτευσης με τους Φιλελεύθερους. 

### Νομοθετικό Συμβούλιο

## Παραπομπές


2021
Δυτικη Αυστραλια
Ξενοδοχείο Κάψουλα

[250px|μικρογραφία|Κάψουλες στο [Τόκυο]]
**Ξενοδοχείο - κάψουλα** (Ιαπωνικά: *カプセルホテル*, μεταγραμματισμός: *kapuseru hoteru*) *capsule hotel*, επίσης γνωστό στον δυτικό κόσμο ως *pod hotel*, oνομάζεται το  ξενοδοχείο που διαθέτει πολλά μικροσκοπικά δωμάτια σε μέγεθος κρεβατιού γνωστά ως *κάψουλες*. Τα ξενοδοχεία με κάψουλες παρέχουν φθηνά καταλύματα για διανυκτέρευση για επισκέπτες που δεν έχουν ανάγκη ή δεν μπορούν πληρώσουν ακριβότερα δωμάτια που προσφέρονται από συμβατικά ξενοδοχεία. Τα ξενοδοχεία αυτού του τύπου είναι πολύ διαδεδομένα στην Ιαπωνία.

Το πρώτο ξενοδοχείο με κάψουλες στον κόσμο άνοιξε το 1979 και ήταν το Capsule Inn Osaka, που βρίσκεται στην περιοχή Umeda της Οσάκα της Ιαπωνίας και σχεδιάστηκε από τον Kisho Kurokawa. Από εκεί, διαδόθηκε σε άλλες πόλεις της Ιαπωνίας. Έκτοτε, η ιδέα εξαπλώθηκε περαιτέρω σε διάφορες άλλες περιοχές, όπως το Βέλγιο, Κίνα, Χονγκ Κονγκ, Ισλανδία, Ινδία, Ινδονησία, και Πολωνία.

## Παραπομπές


Κατηγορία:Αστεγία
Κατηγορία:Είδη ξενοδοχείων
Αιγινήτας

Ο **Αιγινήτας** ήταν αρχαίος Έλληνας πηλοπλάστης (λατ. *fictor*, κάποιος που φιλοτεχνεί έργα από πηλό ή από άλλο εύπλαστο υλικό), αναφερόμενος από τον Ρωμαίο συγγραφέα Πλίνιο τον Πρεσβύτερο. Μερικοί μελετητές είχαν υποθέσει παλαιότερα ότι η λέξη *Aeginetae* στο κείμενο του Πλινίου υπεδήλωνε απλώς τον τόπο καταγωγής (τη νήσο Αίγινα) του καλλιτέχνη, του οποίου το όνομα ήταν άγνωστο. Ωστόσο σήμερα η ομοφωνία των ειδικών απορρίπτει αυτή την υπόθεση και πιστεύεται γενικώς ότι το «Αιγινήτας» ήταν το όνομα του συγκεκριμένου άνδρα.

Ο αδελφός του Αιγινήτα, ονόματι Παυσίας ή Πασίας, ήταν ζωγράφος με κάποια φήμη και μαθητής του Ηριγόνου, βοηθού του ζωγράφου Νεάλκη. Ο Πλούταρχος αναφέρει ότι με τη σειρά του ο Νεάλκης ήταν φίλος του Αράτου, που εκλέχθηκε για πρώτη φορά στρατηγός της Αχαϊκής Συμπολιτείας το έτος 243 π.Χ.. Αυτό καθιστά πιθανό ο Αιγινήτας και ο αδελφός του να άκμασαν περί το 220 π.Χ..
## Παραπομπές


Αιγινητας
Νεάλκης

Ο **Νεάλκης** ήταν αρχαίος Έλληνας ζωγράφος από τη Σικυώνα, που άκμασε τον 3ο αιώνα π.Χ..

Ο Νεάλκης ήταν προσωπικός φίλος του στρατηγού της Αχαϊκής Συμπολιτείας Αράτου, που ηταν συμπολίτης του. Αναφέρεται ότι μετά την απελευθέρωση της Σικυώνας το 251 π.Χ. ο Νεάλκης παρενέβη για να διασώσει ένα υψηλής τέχνης ζωγραφικό έργο του ζωγράφου Μελανθίου, που παρίστανε τον πρώην τύραννο Αρίστρατο μαζί με τη θεά Νίκη πάνω σε ένα άρμα. Επειδή ο Άρατος επέμενε να καταστραφεί το έργο, ο Νεάλκης κραύγασε με δάκρυα στα μάτια και τελικώς προσφέρθηκε να σβήσει το πρόσωπο του Αριστράτου με το δικό του χέρι προκειμένου να σωθεί το υπόλοιπο έργο. Κατόπιν ο Νεάλκης ζωγράφισε έναν φοίνικα στη θέση όπου στεκόταν ο τύραννος, αλλά ξέχασε τα πόδια του, τα οποία παρέμειναν ορατά κάτω από το άρμα.

Τα γνωστότερα από τα έργα του ίδιου του Νεάλκη, κατά τον Πλίνιο, ήταν μια προσωπογραφία της θεάς Αφροδίτης και μια «Ναυμαχία στον Νείλο» μεταξύ Περσών και Αιγυπτίων, με μια περίφημη λεπτομέρεια που έδειχνε ένα γαϊδουράκι στην όχθη του ποταμού να δέχεται επίθεση από έναν κροκόδειλο.

Θυγατέρα του Νεάλκη ήταν η επίσης ζωγράφος Αναξάνδρα, ενώ βοηθός του (τού έτριβε τα χρώματα) ήταν ο Ηριγόνος, που με τη σειρά του υπήρξε δάσκαλος του ζωγράφου Παυσία. 

## Πηγές
* Πλουτάρχου *[[Βίοι Παράλληλοι]]*, «`Αρατος», 13
* Πλινίου Πρεσβυτέρου *[[Φυσική Ιστορία (Πλίνιος)|Naturalis Historia]]*, 35, 142

Κατηγορία:Αρχαίοι Έλληνες ζωγράφοι
Κατηγορία:Αρχαίοι Σικυώνιοι
Αναξάνδρα η Σικυώνια

Η **Αναξάνδρα** ήταν αρχαία Ελληνίδα ζωγράφος από τη Σικυώνα, που άκμασε στα τέλη του 3ου αιώνα π.Χ. (δεκαετία 230-220 π.Χ.).

Η Αναξάνδρα ήταν κόρη και μαθητευόμενη του ζωγράφου Νεάλκη. Μνημονεύεται από τον Κλήμεντα τον Αλεξανδρέα, τον Χριστιανό θεολόγο που έζησε 4 αιώνες αργότερα, σε μια ενότητα του έργου του *Στρωματείς* που έχει τίτλο «Γυναίκες ικανές για την τελειότητα όσο και οι άνδρες». Ο Κλήμης μάς παραπέμπει σχετικώς σε ένα χαμένο έργο του λόγιου και γραμματικού Διδύμου του Χαλκέντερου (1ος αιώνας π.Χ.).

Το όνομα της Αναξάνδρας δόθηκε το 1994 από τη Διεθνή Αστρονομική Ένωση σε έναν κρατήρα διαμέτρου 20 χιλιομέτρων του πλανήτη Αφροδίτη Επίσης το υιοθέτησε η Αμερικανίδα συγγραφέας Κάρολιν Μπ. Κούνυ ως το όνομα της (άσχετης με τη ζωγράφο) βασικής ηρωίδας του μυθιστορήματός της *Goddess of Yesterday* (2003), η υπόθεση του οποιου διαδραματίζεται στον Τρωικό Πόλεμο.

## Παραπομπές


Κατηγορία:Αρχαίοι Έλληνες ζωγράφοι
Κατηγορία:Αρχαίοι Σικυώνιοι
Κατηγορία:Γυναίκες ζωγράφοι
Μαρία Κλάρα Λομπρεγάτ

Η **Μαρία Κλάρα Λομπρεγάτ** (ισπανικά: *Maria Clara Lobregat*, γεννημένη ως Μαρία Κλάρα Λορένσο στη Σαμποάνγα στις 26 Απριλίου 1921 και αποβιώσασα στο Μακάτι στις 2 Ιανουαρίου 2004) ήταν Φιλιππινέζα πολιτικός. Διετέλεσε βουλευτής μεταξύ του 1987 και του 1998, καθώς και, στη συνέχεια, Δήμαρχος της Σαμποάνγα από το 1998 έως και τον θάνατό της.

## Βιογραφία
Γόνος ευκατάστατης οικογένειας, πραγματοποίησε τις σπουδές της στο Κολλέγιο Πιλάρ της Σαμποάνγα, καθώς και, στη συνέχεια, στο Κολλέγιο Μέρινολ (σήμερα γνωστό ως Κολλέγιο Μίριαμ) και στο Κολλέγιο Αγίας Σχολαστικής της Μανίλας. Στις 30 Ιανουαρίου 1945, νυμφεύθηκε τον Σέλσο Λομπρεγάτ με τον οποίο και απέκτησε, συνολικά, έξι τέκνα.

Έπειτα από τον θάνατο του συζύγου της κατά τη διάρκεια αεροπορικού δυστυχήματος το 1968, ξεκίνησε επαγγελματική σταδιοδρομία ως πολιτικός. Το 1971, εξελέγη βουλευτής στη Συνταγματική Συνέλευση, προτού, στη συνέχεια, λάβει θέση βουλευτή στη Βουλή των Αντιπροσώπων κατά τη διάρκεια της χρονικής περιόδου μεταξύ 1987 και 1998 (αναδεικνυόμενη νικήτρια, συνολικά, σε τρεις κοινοβουλευτικές εκλογικές διαδικασίες). Κατά τη διάρκεια της κοινοβουλευτικής θητείας της, αντιτάχθηκε στο σύμφωνο ειρήνης το οποίο υπεγράφη το 1996 με το Μέτωπο Εθνικής Απελευθέρωσης Μόρο, καθώς και στις αγροτικές μεταρρυθμίσεις οι οποίες προωθήθηκαν από την κυβέρνηση της Κορασόν Ακίνο, ενώ, από την πλευρά της, προχώρησε στην πρόταση νομοθεσιών οι οποίες είχαν απώτερο σκοπό την οικονομική ανάπτυξη της εκλογικής περιφέρειάς της. 

Το 1998, εξελέγη Δήμαρχος της Σαμποάνγα, αξίωμα το οποίο και διατήρησε έως και τον θάνατό της, το 2004. Ο υιός της, Σέλσο Λομπρεγάτ, την διαδέχθηκε στο δημαρχιακό αξίωμα, στο οποίο και παρέμεινε έως το 2013. 

Πέραν της πολιτικής σταδιοδρομίας, η Μαρία Κλάρα Λομπρεγάτ, καθώς και η οικογένειά της είναι κάτοχοι αγροτικών γαιών χρησιμοποιούμενων για την καλλιέργεια κοκοφοινίκων. Παράλληλα, αποτέλεσε πρόεδρος της *Philippine Coconut Producers Federation* (επίσης γνωστής ως *Cocofed*). 

## Παραπομπές


Κατηγορία:Φιλιππινέζοι πολιτικοί
Παγκύπριο πρωτάθλημα ποδοσφαίρου γυναικών 2020-21

Το **Παγκύπριο πρωτάθλημα ποδοσφαίρου γυναικών 2020-21** αποτέλεσε το 23ο πρωτάθλημα του Παγκυπρίου πρωταθλήματος γυναικών. Το πρωτάθλημα κέρδισε η Apollon Ladies FC για 11η φορά στην ιστορία της.

## Σύστημα διεξαγωγής
Στο παγκύπριο πρωτάθλημα ποδοσφαίρου γυναικών 2020-21 συμμετείχαν αρχικά 9 ομάδες. Ωστόσο, πριν την ολοκλήρωση της Α΄ φάσης αποχώρησε μία ομάδα.

Διεξήχθη σε δύο φάσεις. Στην πρώτη φάση, όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Μετά την ολοκλήρωση των 16 αγωνιστικών οι ομάδες συμμετείχαν σε 2 ομίλους (ανάλογα με τη θέση τους) και έδωσαν αγώνες κατάταξης (Β΄ φάση). Στους αγώνες αυτούς μεταφέρθηκαν τα αποτελέσματα, οι βαθμοί και τα τέρματα της Α΄ φάσης. Οι ομάδες στις θέσεις 1-4 διαγωνίστηκαν για την κατάκτηση του πρωταθλήματος. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα εξασφάλισε τη συμμετοχή της στο ΟΥΕΦΑ Τσάμπιονς Λιγκ Γυναικών 2021-22.

Οι ομάδες στις θέσεις 5-8 αναμετρήθηκαν αναμεταξύ τους από δύο φορές, μία εντός και μία εκτός έδρας.

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.

## Α΄ φάση
### Βαθμολογία
Η βαθμολογία της Α΄ φάσης ήταν:

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια).


1Ο Εθνικός Άχνας αποχώρησε από το πρωτάθλημα μετά την 5η αγωνιστική.


Ισοβαθμία:
αΑΕΛ - Καρμιώτισσα/Χρυσομηλιά 1-1, Καρμιώτισσα/Χρυσομηλιά - ΑΕΛ 0-4


### Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων της Α΄ φάσης:

## Β΄ φάση
### Α΄ όμιλος
#### Βαθμολογία
Η βαθμολογία του Α΄ ομίλου ήταν:

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια).

#### Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του Α΄ ομίλου.

### Β΄ όμιλος

#### Βαθμολογία
Η βαθμολογία του Β΄ ομίλου ήταν:

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια).

#### Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του Β΄ ομίλου.

## Παραπομπές


## Πηγές
*

## Δείτε ακόμη

* Κύπελλο Κύπρου ποδοσφαίρου γυναικών 2020-21

Κατηγορία:Παγκύπριο πρωτάθλημα ποδοσφαίρου γυναικών
Κατηγορία:Εγχώρια ποδοσφαιρικά πρωταθλήματα 2020–2021
Πίνα κολάντα

thumb|Ποτήρι με πίνα κολάντα
Η **πίνα κολάντα** (ισπανικά: *piña colada*, σωστή προφορά πίνια κολάδα,  , «ανανάς» και  , «στραγγιστό») είναι κοκτέιλ που παρασκευάζεται με ρούμι, κρέμα από γάλα καρύδας ή καρύδα και χυμό ανανά, που συνήθως σερβίρεται είτε αναμεμειγμένο είτε ανακινημένο με πάγο. Μπορεί να διακοσμηθεί είτε με σφήνα ανανά, γλυκό κεράσι ή και με τα δύο. Υπάρχουν δύο εκδοχές του ποτού, και οι δύο προέρχονται από το Πουέρτο Ρίκο.

## Ετυμολογία
Το όνομα *piña colada* (ισπανικά) σημαίνει κυριολεκτικά «στραγγισμένος ανανάς», μια αναφορά στον φρεσκοτριμμένο και στραγγισμένο χυμό ανανά που χρησιμοποιείται στην παρασκευή του ποτού.

## Ιστορία
Η παλαιότερη γνωστή ιστορία αναφέρει ότι τον 19ο αιώνα, ο Πορτορικανός πειρατής Ρομπέρτο Κοφρεσί, για να τονώσει το ηθικό του πληρώματος του, τους έδωσε ένα ρόφημα ή ένα κοκτέιλ που περιείχε καρύδα, ανανά και λευκό ρούμι. Αυτό ήταν αυτό που αργότερα θα γινόταν η πίνα κολάντα. Με τον θάνατό του το 1825, χάθηκε η συνταγή για την πίνια κολάδα. Ο ιστορικός Χαϊντέ Ράιχαρντ αμφισβητεί αυτή την εκδοχή της ιστορίας.

Το 1950, οι *[[The New York Times|New York Times]]* ανέφεραν ότι «τα ποτά στις Δυτικές Ινδίες κυμαίνονται από το διάσημο ρούμι της Μαρτινίκας μέχρι την πίνα κολάντα της Κούβας (ρούμι, ανανά και γάλα καρύδας).»

Το Caribe Hilton Hotel ισχυρίζεται ότι ο Ραμόν «Μοντσίτο» Μαρρέρο δημιούργησε την πινια κολάδα το 1954 ενώ ήταν μπάρμαν στο ξενοδοχείο. Σύμφωνα με αυτήν την αφήγηση, ο Μαρέρο τελικά κατέληξε στη συνταγή για την πίνα κολάντα, την οποία αισθάνθηκε ότι αιχμαλωτίζει την αληθινή φύση και την ουσία του Πουέρτο Ρίκο. Το ξενοδοχείο παρουσιάστηκε με μια διακήρυξη το 2004 από τον κυβερνήτη του Πουέρτο Ρίκο, Σίλα Καλδερόν, για τον εορτασμό της 50ής επετείου του ποτού.

Το Barrachina, ένα εστιατόριο στο Πουέρτο Ρίκο, λέει ότι «ένας παραδοσιακός Ισπανός μπάρμαν Δον Ραμόν Πόρτας Μιγκότ το 1963 δημιούργησε αυτό που έγινε το διάσημο ποτό στον κόσμο: την πίνα κολάντα».

Το 1978, το Πουέρτο Ρίκο ανακήρυξε το κοκτέιλ επίσημο ποτό του.

## Παρασκευή
μικρογραφία| Piña colada
Όπως αναφέρουν οι φίλοι του στο βιβλίο του Χοσέ Ντίας δε Βιγιέγας, η αρχική συνταγή του Μοντσίτο ήταν να ρίξει 85 γραμμάρια κρέμα γάλακτος καρύδας, 170 γραμμάρια χυμό ανανά και 43 γραμμάρια λευκό ρούμι σε ένα μπλέντερ ή σέικερ με τριμμένο πάγο, ανακατεμενά ή ανακινημένα πολύ καλά μέχρι να ομογενοποιηθούν και στη συνέχεια τα άδειασε σε παγωμένο ποτήρι και τα γάρνιρε με φέτα ανανά και/ή ένα γλυκό κερασάκι.

Υπάρχουν πολλές συνταγές για τη πίνα κολάντα. Η Διεθνές Ένωση Μπαρτέντερ διευκρινίζει ότι είναι:
* (5 μέρη) 5 ml λευκό ρούμι
* (3 μέρη) 3 ml κρέμα καρύδας
* (5 μέρη) 5 ml χυμός ανανά

Ανακατεύουμε με τριμμένο πάγο στο μπλέντερ μέχρι να ομογενοποιηθεί, μετά αδειάζουμε σε παγωμένο ποτήρι, γαρνίρουμε και σερβίρουμε. Εναλλακτικά, τα τρία κύρια συστατικά μπορούν απλά να προστεθούν σε ένα ποτήρι κοκτέιλ με παγάκια.

Διαφορετικές αναλογίες των βασικών συστατικών, καθώς και διαφορετικοί τύποι ρούμι, μπορούν όλα να χρησιμοποιηθούν στην πίνα κολάδα. Σερβίρονται επίσης παγωμένες.

## Παραπομπές


Κατηγορία:Κοκτέιλ
Κατηγορία:Πολιτισμός του Πουέρτο Ρίκο
Ταέκο Ονούκι

Η **Ταέκο Ονούκι** (大貫 妙子, Ονούκι Ταέκο, γεννημένη 28 Νοεμβρίου, 1953) είναι Ιαπωνίδα τραγουδίστρια και τραγουδοποιός. Έχει επιρροή στο είδος μουσικής City Pop .

## Πρώιμη ζωή και Καριέρα
Η Ταέκο Ονούκι γεννήθηκε στο Suginami Ward του Τόκιο το 1953. Ο πατέρας της ήταν ο Κενιτσίρο Ονούκι, μέλος των Ιαπωνικών Ειδικών Ομάδων Επίθεσης κατά τη διάρκεια του Β' Παγκοσμίου Πολέμου.

Το 1973, σχημάτισε τους *Sugar Babe* με τους μουσικούς Τατσούρο Γιαμάσιτα και Κούνιο Μουραμάτσου.  Επειδή το κυρίαρχο στυλ μουσικής εκείνη την εποχή ήταν το ροκ, το κοινό δεν ανταποκρίθηκε πολύ θερμά και το γκρουπ κατέληξε να χωρίσει μόλις τρία χρόνια αργότερα. Το 1976, η Ονούκι ξεκίνησε τη σόλο καριέρα της κυκλοφορώντας το άλμπουμ *Grey Skies,* το οποίο είχε παρόμοιο μουσικό ήχο με τους Sugar Babe. Το δεύτερο, άλμπουμ της *Sunshower* κυκλοφόρησε την επόμενη χρονιά το 1977 και είχε πολύ διαφορετικό στυλ, αναμειγνύοντας ποπ μουσική και τζαζ. Το 1978 κυκλοφόρησε το τρίτο της άλμπουμ, *Mignonne*, στο οποίο συνεργάστηκε με τον παραγωγό Έτζι Ογκούρα, αλλά η εστιασμένη στις πωλήσεις διαδικασία παραγωγής ήταν δύσκολη για εκείνη και το άλμπουμ δεν πούλησε όπως περίμενε. Ακολούθησε ένα διάλειμμα δύο ετών από τη μουσική. Ξεκινώντας από το 1980, κυκλοφόρησε την "Ευρωπαική" τριλογία των άλμπουμ της: *Romantique*, *Aventure* και *Cliché*, υιοθετώντας έναν πιο ηλεκτρονικό ήχο.

## Ύστερη καριέρα

* Το 1998 κέρδισε το 21ο Ιαπωνικό Όσκαρ Καλύτερης Μουσικής στην ταινία «Tokyo Biyori».
* Από τις 5 Οκτωβρίου 2005, υπηρετεί ως DJ της Τετάρτης για το πρόγραμμα "Night Stories" "The Universe" του ραδιοφωνικού σταθμού FM J-WAVE στο Τόκιο.
* Στις 2 Νοεμβρίου 2006, κυκλοφόρησε το soundtrack για το παιχνίδι Mother 3 στο Game Boy Advance, με το τραγούδι "We miss you ~ The Τheme of love ~", το οποίο τραγούδησε η ίδια.
* Το 2006, τραγούδησε το τραγούδι για την ταινία *Animal Crossing: The Movie* που βασίζεται στη σειρά βιντεοπαιχνιδιών *Animal Crossing* της Nintendo .
* Το 2009, η Ονούκι διασκεύασε το τραγούδι του Eiichi Ohtaki "Kimi wa Tennen Shoku" για το άλμπουμ *A Long Vacation* .
* Το 2020 κυκλοφόρησε η ταινία *Words Bubble Up Like Soda Pop*, για την οποία η Ονούκι τραγούδησε το "YAMAZAKURA".

## Παραπομπές


Κατηγορία:Λήμματα που περιέχουν κείμενο στα ιαπωνικά
Κατηγορία:Ιάπωνες τραγουδιστές
Ελίσα Ροσάλες Οτσόα

Η **Ελίσα Ροσάλες Οτσόα** (ισπανικά: *Elisa Rosales Ochoa*, γεννημένη στις 3 Δεκεμβρίου 1897 στο Μπουτουάν και αποβιώσασα στις 20 Σεπτεμβρίου 1978 στην ίδια πόλη) ήταν Φιλιππινέζα νοσηλεύτρια και πολιτικός. Αποτέλεσε την πρώτη γυναίκα εκλεγμένη βουλευτή στην ιστορία της χώρας. 

## Βιογραφία
Ήταν κόρη του Κανούτο Ροσάλες και της Ραμόνα Βιγιανουέβα. Έχοντας παρακολουθήσει σπουδές νοσηλευτικής, εργάστηκε σε αριθμό νοσοκομείων, ενώ, παράλληλα, διετέλεσε πρόεδρος της *Philippine Nurses Association*. Το 1941, εξελέγη βουλευτής της Εθνοσυνέλευσης εκπροσωπώντας την γενέθλιο επαρχία της του Αγουσάν, αξίωμα στο οποίο και παρέμεινε έως το 1946. Εκείνη την περίοδο, αποτέλεσε την πρώτη χρονικά, καθώς και μοναδική, εκλεγείσα γυναίκα. Η κοινοβουλευτική θητεία της, ωστόσο, διακόπηκε *εκ των πραγμάτων* από την ιαπωνική κατοχή των Φιλιππίνων.

Παράλληλα, αποτέλεσε εξαίρετη αθλήτρια της αντισφαίρισης για τα δεδομένα της εποχής της, κατακτώντας, μεταξύ άλλων, το εθνικό πρωτάθλημα αντισφαίρισης γυναικών των Φιλιππίνων κατά τη διάρκεια της περιόδου μεταξύ 1928 και 1930.

## Παραπομπές


Κατηγορία:Φιλιππινέζοι πολιτικοί
Μανιόλια Αντονίνο

Η **Μανιόλια Ουέλμπορν Αντονίνο** (ισπανικά: *Magnolia Welborn Antonino*), γεννημένη στις 14 Δεκεμβρίου 1915 στο Μπαλαοάν της Λα Ουνιόν και αποβιώσασα στις 22 Ιουλίου 2010, ήταν Φιλιππινέζα πολιτικός.

## Βιογραφία
Προς της ενασχόλησής της με την πολιτική, άσκησε αριθμό επαγγελμάτων, όπως, μεταξύ άλλων, δάσκαλος οικονομίας, ταμίας και διευθύντρια εταιρείας (στις *Philippine Commercial and Industrial Bank* και *Luzon Cement Corporation*).

Εξελέγη βουλευτής εκπροσωπώντας την πρώτη εκλογική περιφέρεια της Λα Ουνιόν ενώπιον της Βουλής των Αντιπροσώπων, αξίωμα στο οποίο και παρέμεινε κατά τη διάρκεια της περιόδου μεταξύ 1965 και 1969. Ο σύζυγος της, ο γερουσιαστής Γαουδένσιο Αντονίνο, απεβίωσε το 1967 κατά την παραμονή των γερουσιαστικών εκλογών, ενώ ο ίδιος ήταν υποψήφιος για την επανεκλογή του, με την Μανιόλια Αντονίνο να αντικαθιστά τον σύζυγό της ανήμερα των εκλογών και να εκλέγεται γερουσιάστρια λαμβάνοντας, συνολικά,  ψήφους (ποσοστό της τάξεως του 43,6 % επί του συνόλου των ψήφων). Η γερουσιαστική θητεία της διεκόπη το 1972 έπειτα από τη διάλυση του γερουσιαστικού σώματος και την επιβολή στρατιωτικού νόμου από τον Φερδινάντο Μάρκος.

## Παραπομπές


Κατηγορία:Φιλιππινέζοι πολιτικοί